Резултати от заседанието на жури в област „**Изобразителни изкуства“ на** десета научна сесия на Ученически институт – БАН,

2 декември 2023 г.

На 2.12.2023 г. жури в състав:

1. Проф. д-р Йоана Спасова-Дикова – Институт за изследване на изкуствата – БАН, (председател);
2. Доц. д-р Катерина Гаджева – Институт за изследване на изкуствата – БАН;
3. Гл. ас. д-р Мария Митева – Институт за изследване на изкуствата – БАН,

оцени и класира проектите в десетата конкурсна сесия на УчИ БАН, както следва:

**Научна област „Изобразителни изкуства“**

Две награди за:

* „награда за творческо предизвикателство и социален експеримент” на проект с название

**„Кралица Елизабет II“**, с автор Вяра Пенчева, 8а клас, ПМГ „Акад. Иван Гюзелев“ – Габрово, за художествено произведение с умело подбрани изразни средства и постигнати портретни характеристики, което повдига наболели въпроси за социалната функция на изкуството, за привличане на обществен интерес и значението му за образованието.

* „награда за творческо вдъхновение с научен потенциал” за проектите

**Комикс „Космическото приключение на Тошко” и Картина „Космос“**, с автор Катя Божилова, 5а клас, 22 СЕУ „Г. С. Раковски” – София, за оригиналност, въображение, за добре композирана картина с подходящо цветово решение, което надхвърля обичайното за възрастовата група на автора ниво на художествено творчество и научни познания в областта на астрономията и млад участник в УчИ –БАН.